**Eseti Közbeszerzési Szabályzat**

közbeszerzési eljárás lefolytatására

Nyúl Községi Önkormányzat a közpénzek ésszerű felhasználása átláthatóságának és széles körű nyilvános ellenőrizhetőségének megteremtése, továbbá a közbeszerzések során a versenytisztaságának biztosítása érdekében a lentiekben meghatározott szabályzatot alkotja:

I. FEJEZET

Előzmény:

Az Ajánlatkérő a Nyúl Pilinszky János Általános Iskola energetikai korszerűsítése tárgyú projektjében a közbeszerzésekről szóló 2011. évi CVIII. törvény (a továbbiakban: Kbt.) és kapcsolódó rendeletei szerinti közbeszerzési eljárás lefolytatására köteles.

Tekintettel arra, hogy: - a Kbt. 22. § (1) bek. értelmében az ajánlatkérő köteles meghatározni a közbeszerzési eljárása előkészítésének, lefolytatásának, belső ellenőrzésének felelősségi rendjét, a nevében eljáró, illetőleg az eljárásba bevont személyek, illetőleg szervezetek felelősségi körét és a közbeszerzési eljárásai dokumentálási rendjét, és ennek körében különösen meg kell határoznia az eljárás során hozott döntésekért felelős személyt, személyeket, illetőleg testületeket,

és mivel az Ajánlatkérő nem rendelkezik a hatályos Kbt.-nek megfelelő általános jellegű közbeszerzési szabályzattal, a fenti tárgyban lefolytatandó közbeszerzési eljárások vonatkozásában a Kbt. 22. § (1) bek. szerinti eljárási rendet és felelősségi köröket a jelen eseti Közbeszerzési Szabályzatban határozza meg.

A közbeszerzés megindítása előtt előzetesen vizsgálandó kérdések:

A beruházás pályázati támogatásból valósul meg, mely 100 %-os finanszírozású.

A jelen közbeszerzési eljárásban a becsült érték és a rendelkezésre álló fedezet meghatározására a polgármester jogosult.

Az ajánlattételre alkalmas, azaz a teljesítésre képes (122. § (8)) Ajánlattevők kiválasztása.

II. FEJEZET

A Szabályzat célja

A jelen Közbeszerzési Szabályzat célja, hogy:

- meghatározza a közbeszerzési eljárások előkészítésének, lefolytatásának, belső ellenőrzésének felelősségi rendjét;

- a nevében eljáró, illetőleg az eljárásba bevont személyek, illetőleg szervezetek felelősségi körét;

- a közbeszerzési eljárás dokumentálási rendjét;

- különösen az eljárás során hozott döntésekért felelős személyt, személyeket, illetőleg testületeket.

A Szabályzat hatálya

 Nyúl Pilinszky János Általános Iskola energetikai korszerűsítése tárgyú projekthez kapcsolódó közbeszerzési eljárások lebonyolítására terjed ki.

Az ajánlatkérő a jelen eseti Közbeszerzési Szabályzat 1. sz. melléklete szerinti Közbeszerzési tervben rögzített beszerzési tárgyakban, az ott meghatározottak szerinti közbeszerzési eljárások lefolytatását tervezi.

A szabályzat hatálya kiterjed :

a közbeszerzési eljárás előkészítésére (pl.: eljárástípus kiválasztása, alkalmassági kritériumok meghatározása stb.);

- a választott eljárásfajtának megfelelő ajánlattételi felhívás elkészítésére;

- az ajánlattételi felhívás legalább három ajánlattevő részére történő megküldésére;

- az ajánlattételi dokumentáció összeállítására;

- az ajánlattételi dokumentáció ajánlattevők rendelkezésére bocsátására;

- az ajánlattétel időtartama alatt az ajánlattevők által írásban feltett kérdések törvényi előírásoknak megfelelő megválaszolására;

- az ajánlatok fogadására és gondoskodására azok biztonságos tárolásáról az ajánlattételi határidő lejártáig;

- az ajánlatok törvény által előírt nyilvános bontásának előkészítésére;

- a beérkezett ajánlatok felbontására, és erről a törvény által meghatározott jegyzőkönyv elkészítésére és megküldésére az ajánlattevőknek;

- az esetleges hiánypótlási felhívások, felvilágosítás

- és indokoláskérések megküldésére az ajánlattevőknek;

- a bírálóbizottság munkájára, így a beérkezett ajánlatok szakmai és jogi szempontból történő értékelésére, esetleges hiánypótlási felhívások és felvilágosítás céljából történő ajánlatkérői kérdések megfogalmazására, a döntési javaslat kidolgozására, és az ajánlatok elbírálásához szükséges iratok előkészítésére;

- a tárgyalásra (adott esetben);

- az ajánlatok elbírálásáról szóló összegezésnek elkészítésére és annak minden ajánlattevő részére történő megküldésre

- eljárás eredményéről való tájékoztatás megküldésre,

- az eljárás eredményéről szóló tájékoztatónak a Közbeszerzési Értesítőben történő megjelentetésére;

- a közbeszerzési eljárás során szükségessé váló módosítások végrehajtására.

III. FEJEZET

Az eljárásban részt vevő személyek, szervezetek

AJÁNLATKÉRŐ:

- Az Ajánlatkérő dönt az eljárás megindításáról.

- Megbízza az eljárásban részt vevő személyeket, szervezeteket.

- Elkészíti az Ajánlattételi dokumentáció részét képező Kbt. 125.§ szerint a szerződéstervezetet.

- Gondoskodik a Kbt. 124.§ szerint a nyertes ajánlattevővel a szerződés megkötéséről.

Intézkedik a szerződésteljesítéssel, módosítással kapcsolatban a Kbt. 128 §-132. § szerint.

- Gondoskodik a Kbt. külön jogszabályában előírt tájékoztatással kapcsolatban (hirdetmények, tájékoztatók nyilvánossá tétele (szerződés, szerződés teljesítés)).

- Gondoskodik az eljárás dokumentációjának eljárás lezárulásától illetőleg a szerződés teljesítésétől számított öt évig megőrzi. Ha a közbeszerzéssel kapcsolatban jogorvoslati eljárás indult, az iratokat annak jogerős befejezéséig, de legalább az említett öt évig szintén megőrzi.

- Ajánlatkérő tudomásul veszi, hogy a Közbeszerzési Hatóság, vagy az illetékes ellenőrző, vagy más illetékes szervek kérésére a közbeszerzéssel kapcsolatos iratokat meg kell küldeni.

DÖNTÉSHOZÓ:

az ajánlatkérő nevében a közbeszerzési eljárás előkészítése és az eljárás során valamennyi döntést, az eljárást lezáró döntés kivételével

Schmiedt Henrik polgármester hozza meg.

A végső lezáró döntést a nyertesről:

Nyúl Községi Önkormányzat képviselő- testülete hozza meg.

BÍRÁLÓBIZOTTSÁG (BB)TAGJAI:

Az eljárás keretében benyújtott ajánlatok elbírálására létrehozott azon legalább háromtagú bizottság tagjai, amely írásbeli szakvéleményt és a zárt ülésen döntési javaslatot készít a döntést meghozó személy részére. A Bíráló Bizottság hivatalosan az alakuló ülésen kezdi meg munkáját.

Az ajánlatok felbontásával, elbírálásának előkészítésével kapcsolatos feladatokat a BB végzi.

A BB tagjai megvizsgálják, hogy a benyújtott ajánlatok megfelelnek-e a felhívásban, dokumentációban, és a jogszabályban meghatározott feltételeknek, és ülésen döntenek a hiánypótlás/felvilágosítás kérés/indokolás kérés szükség szerinti tartalmáról.

A BB tagjai lebonyolítják a hiánypótlással/felvilágosítás kéréssel/indokolás kéréssel kapcsolatos, a Kbt.-ben előírt eljárási cselekményeket.

Az ajánlatok értékelése során a BB tagjai állítják össze az eljárás eredményére vonatkozó javaslatot.

A jelen eljárásban a Bírálóbizottság tagjai azonosak a Településfejlesztési Bizottsággal:

Név: Szűcs Mihály - elnök

Név: Németh Viktor - pénzügyi szakértelem

Név: Szabó Péter - műszaki szakértelem

Név: Szilasi Péter Tamás - közbeszerzési szakértelem

Név: Varga Zoltán - tag

Név: Kállai Róbert - tag

A fentiekben megjelölt személyek a BB ülésén személyesen vesznek részt, a bizottság tagjait helyettesíteni nem lehet.

A BB tagjai munkájuk megkezdése előtt kötelesek írásban nyilatkozatot tenni a Kbt. 24. §-ban meghatározott összeférhetetlenségre, a titoktartásra és a szakértelemre vonatkozóan.

A BB ülése akkor határozatképes, ha a tagok többsége jelen van. A BB döntéseit egyszerű szótöbbséggel hozza.

Szavazategyenlőség esetén az elnök szavazata dönt.

Bonyolító:

Laczkó Ügyvédi Iroda ( 1139 Budapest, Váci u. 19.szám

Ajánlatkérő a közbeszerzési eljárás lefolytatásába hivatalos közbeszerzési tanácsadót jogosult bevonni. A Közbeszerzések Tanácsa által vezetett névjegyzékben szereplő, a közbeszerzési eljárás előkészítése és lefolytatása során a közbeszerzési szakértelmet biztosítani köteles személy vagy szervezet;

a jelen eljárás esetében a bonyolító: : Laczkó Ügyvédi Iroda ( 1139 Budapest, Váci u. 19.

Amennyiben jogorvoslattal élnek, úgy a közbeszerzési tanácsadó köteles a Döntőbizottsági eljárás során szakmai segítséget nyújtani.

AZ ELJÁRÁSBA BEVONT EGYÉB SZEMÉLYEK, SZERVEZETEK:

A közbeszerzési eljárás előkészítése és lefolytatása során az Ajánlatkérő nevében eljáró, illetőleg az eljárásba bevont személyeknek, illetőleg szervezeteknek megfelelő, a közbeszerzés tárgya szerinti, közbeszerzési, pénzügyi és jogi szakértelemmel kell rendelkezniük. Az érintettek akkor felelnek meg e követelménynek, ha a tevékenységében személyesen közreműködő tagjai, munka vállalói, illetőleg a szervezettel kötött tartós polgári jogi szerződés alapján a szervezet javára tevékenykedők között legalább egy olyan személy van, aki megfelelő szakértelemmel rendelkezik.

Az eljárásba bevont személyek a munkájuk megkezdése előtt a Kbt. 22. § (1) bekezdése szerint kötelesek írásban nyilatkozatot tenni az összeférhetetlenségre, valamint a titoktartásra vonatkozóan.

Az eljárásban részt vevő személyek feladata, felelősségi köre

DÖNTÉSHOZÓ:

- dönt az eljárás megindításáról

- eljárást megindító hirdetmény, dokumentáció különösen a szerződéstervezet jogszerűségét ellenőrzi, majd ellenjegyzi

- dönt az ajánlattételi felhívás vagy a dokumentáció módosításáról, az ajánlattételi felhívás visszavonásáról, az ajánlattételi határidő meghosszabbításáról,

- jóváhagyja az ajánlattevői kérdésekre adott válaszokat,

- a Bírálóbizottság javaslata alapján dönt arról, hogy mely ajánlatok érvénytelenek, illetve, hogy van-e olyan ajánlattevő, akit ki kell zárni az eljárásból,

- a Bírálóbizottság javaslata alapján meghozza az eljárást lezáró döntést

(eredmény/eredménytelenség)

jóváhagyja az eljárás eredményét, valamint az összegezés ajánlattevők részére történő megküldését.

***Felelősségi köre***: felel valamennyi általa meghozott döntésért

BÍRÁLÓBIZOTTSÁG:

- a legrövidebb időn belül átvizsgálja a beérkezett ajánlatokat;

- elvégzi az ajánlatban esetlegesen található nyilvánvaló számítási hiba javítását a Kbt. 63. § - 66. § szerint;

- a Kbt. 67.§ szerinti esetben az ajánlattevőtől felvilágosítást kér;

- a Kbt. 68. § szerint az ajánlatban lévő számítási hibát javítja, és az összes Ajánlattevő részére haladéktalanul írásban tájékoztatást küld

- kirívóan alacsony árat tartalmazó vagy lehetetlen, túlzó vagy aránytalan elemet tartalmazó (Kbt, 69.§) ajánlat esetén az ajánlattevőtől az említett jogszabályhely szerint adatokat és indokolást kér;

- javaslatot tesz hiánypótlási felhívás megküldésére;

- javaslatot tesz arra vonatkozóan, hogy mely ajánlatok érvénytelenek, illetve, hogy van-e olyan ajánlattevő, akit ki kell zárni az eljárásból;

- jegyzőkönyvet készít a Bírálóbizottság üléséről;

- egyedi írásbeli szakvéleményt és döntési javaslatot készít (egy jegyzőkönyvbe foglalva) a döntést meghozó személy részére, így a bírálati jegyzőkönyvben indokolt javaslatot tesz a nyertes ajánlattevőre, az eljárást lezáró döntésre, jelzi – indoklással ellátva– ha a közbeszerzési eljárást 76. §-ban foglalt okból eredménytelenné kell nyilvánítani.

- javasolja az ajánlattevők tájékoztatását az eljárás eredményéről az összegezés megküldésével;

***Felelősségi köre*:** felel az ajánlattételi felhívás és a dokumentáció szakmai kérdéseiért, a Döntéshozónak tett javaslataiért, illetve a közbeszerzési eljárás során hozott döntések és javaslatok jogszerűségének figyelemmel kiséréséért; mentesül a felelősség alól a Bírálóbizottság azon tagja, aki írásos különvéleményben tiltakozott a törvénnyel ellentétes intézkedés vagy döntés ellen.

Laczkó Ügyvédi Iroda ( 1139 Budapest, Váci u. 19.

- az eljárás előkészítésének koordinálása;

- gondoskodik az összeférhetetlenségi és titoktartási nyilatkozat kitöltetéséről;

- javaslatot tesz az alkalmazandó eljárásfajtára;

- összeállítja az ajánlattételi felhívást és a dokumentációt, azzal, hogy az ezek elkészítéséhez szükséges szakmai tartalmat az ajánlatkérő szakértőivel együtt biztosítja;

- gondoskodik a dokumentáció Kbt. szerinti rendelkezésre állásáról, ill. megküldéséről;

- tájékoztatást ad együttműködve a Bírálóbizottsággal, az ajánlattevőknek a Kbt.-ben előírtak szerinti határidőn belül;

- gondoskodik az ajánlattevői kérdések megválaszolásáról;

- indokolt esetben javaslatot tesz az ajánlattételi felhívás vagy a dokumentáció módosítására, az ajánlattételi határidő meghosszabbítására;

 - a bontási eljárást lefolytatja: átveszi és felbontja a beérkező ajánlatokat;

- jegyzőkönyvet készít a bontásról, és azt a Kbt. szerint megküldi az ajánlattevőknek;

- gondoskodik a Kbt. 67. §-nak megfelelően a hiánypótlásról, a Bírálóbizottság javaslata alapján a hiánypótlási felhívás szerint;

 gondoskodik az eljárás dokumentálásáról, a benyújtott ajánlatok nyilvántartásáról;

 kezdeményezi a Bírálóbizottság összehívását;

 javaslatot tesz arra vonatkozóan, hogy mely ajánlatok érvénytelenek, illetve, hogy van-e olyan ajánlattevő, akit ki kell zárni az eljárásból;

 gondoskodik az ajánlattevők Kbt. 77.§ (1) bekezdése szerinti tájékoztatásáról, a döntést követő 3 munkanapon belül;

 javaslatot tesz a közbeszerzési eljárás eredménytelenné nyilvánítására a Kbt. 76. §-ban megfogalmazott körülmények fennállása esetén;

 elkészíti a külön jogszabályban meghatározottak szerint az összegezést, amelyet az összes ajánlattevőnek megküld, így tájékoztatva az eljárás eredményéről;

***Felelősségi köre*:** felel, a közbeszerzési eljárás a 2011. évi CVIII. törvény (a továbbiakban: Kbt.) és kapcsolódó rendeletei szerinti jogszerű lebonyolításáért.

Amennyiben az eljárásban részt vevő személyek, szervezetek a jogszabálynak nem megfelelő módon járnak el, erre írásban felhívja a figyelmet, ez esetben a felelősség nem terheli.

Egyéb:

Amennyiben a Közbeszerzések Tanácsa Közbeszerzési Döntőbizottsága a felelősségi rend alapján konkrét személlyel szemben bírság kiszabásáról intézkedik és amennyiben a felróható magatartás egyben kártérítési, vagy fegyelmi felelősséget alapoz meg, akkor ezen eljárások lefolytatásától nem lehet eltekinteni.

A közbeszerzési eljárás során közreműködő energetikai szakértő, közbeszerzési tanácsadó, illetve Lebonyolító az általa a konkrét közbeszerzési eljárásban okozott károkért a polgári jog általános szabályai alapján felel.

A szabályzat által nem érintett kérdésekben a Kbt. rendelkezéseinek szabályait kell alkalmazni.

A szabályzat legkésőbb a közbeszerzési eljárás lezárásáról szóló hirdetmény megjelenésekor, illetve a jogorvoslati eljárás jogerős lezárásakor veszti hatályát.